**Revedere**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât de apăsător e totu-n jur!

Același aer pur, același drum,

Aceleași ramuri aplecate în rugă

Spre trecătorul obosit de muncă,

Aceleași garduri mărginind sărace

De-o parte și de alta vreo trei case,

Aceeași zare adăstând mirată

Copilul ce-i citea povești odată!

În urma larmei de odinioară

Pășesc cu pași înceți pe ulicioară

Și sus, în vârf de deal, precum un far

Se vede ce-a rămas dintr-un stindard.

O casă ce-mi era cândva castel

Și-o curte în care ca într-un carusel

Fugeam de dimineața până seara.

Ce trist se lasă peste amintire geana!

Și în amurgul înroșit de foc

Pe zidurile părăsite, umbre loc

Își fac și-mi scriu nerăbdătoare

Zeci de întrebări sunând acuzatoare.

Pustiul și-a făcut culcuș în pod

Acaparând pereți, grădină, tot.

Nimic, nici sunetul nu se propagă

În vesela odinioară ogradă

Doar dealul, nemișcat, nepăsător

Își duce în spate timpul.

Și așa tăcut stă aerul prin casă

De parcă n-a trecut pe aici vreo viață

De parcă ar fi doar simplă amăgire

A unui vis numit copilărie

Prin geamurile astăzi prizoniere

În plase de păienjeni, eu spre stele

În nopțile senine am trimis vești

Și am admirat pădurile lunești.

Unde au dispărut, prin care galaxie

s-au dus poveștile copilăriei

și casa? Ce s-a întâmplat cu ea?

Oare mănâncă timpul ziduri? Tribut ia

Din tot și toate viața sau ne lasă

Neajutorați privind ce a fost odată,

O mare și frumoasă împărăție

A unui stat numit copilărie!

Azi stau în fața geamului privind

Urmele anilor trecuți, plângând...

În vârf de deal, ascunsă între umbre

Stă îmbătrânită și cuminte

În răsărituri și-n apusuri mângâiată

O casă și în ea copilăria mea cea dragă

29.03.2019